Konteradmiral

Konteradmiral, singkatan KAdm atau KADM, adalah pangkat pegawai berbendera kedua terendah dalam Tentera Laut Jerman. Ia setaraf dengan Generalmajor dalam Heer dan Luftwaffe atau dengan Admiralstabsarzt dan Generalstabsarzt dalam Zentraler Sanitätsdienst der Bundeswehr.

Di dalam Tentera Laut Jerman Konteradmiral setara dengan Laksamana Muda, iaitu pangkat dua bintang dengan kod NATO OF-7. Namun, didalam bekas angkatan laut yang bertutur bahasa Jerman Tentera Laut Imperial Jerman (Kaiserliche Marine), Nazi Kriegsmarine, Volksmarine Jerman Timur dan K.u.K. Kriegsmarine Austria-Hungary, Konteradmiral merupakan pangkat pegawai OF-6 satu bintang.

Panggilan rasmi
Cara panggilan rasmi warga tentera untuk pangkat Konteradmiral ialah "Herr/Frau Konteradmiral". Dalam tradisi tentera laut Jerman mana-mana pangkat pegawai berbendera boleh dipanggil "Herr/Frau Admiral".

Insignia pangkat dan pengtakrifan 

Insignia pangkat itu, dipakai pada pergelangan dan bahu, berbentuk satu bintang bucu lima di atas baris lebar berwarna emas dan satu baris sederhana. Lencana bintang tidak dimasukkan pada gelung pangkat jenis slip-on. Konteradmiral merupakan gred B7  dalam peraturan gaji Kementerian Pertahanan Persekutuan.

Turutan pangkat (dari atas ke bawah) mengikut senioriti adalah seperti berikut:
OF-9: Admiral / General
OF-8: Vizeadmiral / Generalleutnant
OF-7: Konteradmiral / Generalmajor
OF-6: Flottillenadmiral / Brigadegeneral

Sejarah

Tentera Rakyat Nasional

Konteradmiral (OF-6) merupakan gred pegawai berbendera terendah Volksmarine, setaraf dengan pangkat satu bintang Generalmajor (juga OF-6).

Di dalam Volksmarine GDR terdapat tiga pangkat pegawai berbendera: Konteradmiral, Vizeadmiral, dan Admiral. Majlis Negara GDR memutuskan dari 25 Mac 1982 untuk memperkenalkan pangkat Flottenadmiral
.
Konteradmiral Volksmarine GDR

Lihat juga [[Senarai laksamana Jerman#Konteradmiral|Senarai laksamana Jerman: Konteradmiral]]

 Tentera Laut Imperial Jerman dan Kriegsmarine 

Di dalam Kaiserliche Marine dan Kriegsmarine, Konteradmiral merupakan pangkat pegawai OF-6 satu bintang yang setaraf dengan  Generalmajor  Heer atau Luftwaffe, dan dengan SS-Brigadeführer dan Generalmajor Waffen-SS.

Insignia pangkat ini terdiri daripada lencana bahu dan jalur lengan. Lencana bahu hendaklah dipakai pada jaket seragam dan diperbuat daripada pintalan tocang emas (tiada pip atau bintang) dengan pelapik warna biru kelasi.

Insignia lengan mempunyai satu baris lebar warna emas, satu baris sederhana, dan satu bintang bucu lima di atas. 

 K.u.K. Kriegsmarine 
Di dalam K.u.K. Kriegsmarine Austria-Hungary (1849 hingga 1918) terdapat pangkat pegawai berbendera Kontreadmiral (juga dieja Konteradmiral pada abad ke-20), Viceadmiral , Admiral dan Großadmiral''.

Rujukan 

Pangkat tentera
Tentera Jerman
Ketenteraan
Tentera laut
Austria-Hungary